Бизнес жоспардың экономикалық мәні және түрлері

Бизнес жоспар түрлерін жіктеу

Жоспарлау жүйесінде бизнес-жоспар әртүрлі құқықтың ұйымдастыру үлгісіндегі кәсіпкерліктің жалпы қабылданған құралы болып табылады. Нарыңтық экономика жағдайында субъектілердің пайда табуға бағытталған экономикалық қызметін бизнес дейтін болсақ, субъектілердің (кәсіпорындардың) өндіріс немесе қызмет көрсетулер бойынша мақсаттары мен табысқа жету жолдарын айқындау бизнес-жоспар деп аталады.
Кәсіпорын қызметін жоспарлаудың екі түрі бар:
· нарық жүйесіндегі кәсіпорын қызметін жоспарлау; 
· фирмаішілік жоспарлау.
Бизнес-жоспар– кәсіпорынның жоспарлау құжаты, мұнда бизнестің барлық мүмкіндіктері талданады және фирманы басқаруда бар мүмкіндіктерді пайдалануға қажетті жолдарын анықтайды.
Бизнес жоспарлау– бұл қойылған мақсатқа жетуге бағытталған, шаралар мен әрекеттердің мақсаттары мен ресурстарына  сәйкес, инвестиция тарту құралы және ішкіфирмалық жоспарлаудың негізі болып табылады.
Бизнес-жоспардың ерекшелігі - стратегиялық құжат болып табылады
Бизнес-жоспар әдетте 3-5 жылға арналып құрылады. Бизнес-жоспар жасау кәсіпкерлерге мыналарды білу үшін қажет:
Біріншіден, бизнес-жоспар жасау кәсіпорындарға қызмет барысында барлық ұсақ-түйекке дейін есепке алуға, күшті және әлсіз жаңтарын анықтауға, сөйтіп тиімді бағыт таңдауға мүмкіндік береді. 
Екіншіден, бизнес-жоспар кәсіпорынның қызметін басқару құралы болып табылады. Сонымен бірге жоспарланған нәтижеге жетуге, туындаған мәселелерді айқындап, оларды шешудің кешенді шараларын анықтауға көмектеседі. Сөйтіп, ол «Нені, кім үшін өндіру қажет» деген сүраққа жауап табады.
Үшіншіден, бизнес-идеяны жүзеге асыруға қажетті қаражат кәсіпкерде барлық уақытта бола бермейді. Әріптестерін қызықтыру үшін, керекті несиені алу үшін немесе инвесторларды тарту үшін - оларға толық бизнес-жоспарды ұсыну қажет. Ал, іскер әріптес қашанда болмасын шынайы негізделген нақты есепті талап етеді.
Бизнес-жоспардың негізгі функциялары төмендегі суреттте көрсетілген (Сурет 1).
Бизнес-жоспар құру жұмысының негізгі бөлігін ұйым басшысы немесе жаңа іс бастағалы отырған адам алуы керек. Бірақ олар бизнес-жоспар үшін міндетті түрде қажетті салалар бойынша мамандар шақырып, олардың пікірлері мен бағалауларын есепке алуы тиіс, сондай-ақ өз қарамағындағыларын да қарастырыуы қажет.


Сурет 1 - Бизнес-жоспардың негізгі функциялары

Шаруашылық салаларының ерекшеліктеріне байланысты және нақты жағдайларға қарай (өндіріс көлемі, өнім және қызмет түрлері) жоспардың құрамы мен құрылымында айырмашылықтар болуы мүмкін, бірақ мазмұны бір тектес болуы керек.
Бизнес-жоспар құрудан бұрын, жоспардың мақсаты ашық және анық болуы тиіс. Атап айтқанда:
· Сіз өнім өндіруді қалай ұйымдастырмақшысыз және оны жан-жақты таңдадыңыз ба?
· Несие алмай-ақ өндірісті жүргізе аласыз ба?
Егер банктен несие алмақ болсаңыз, онда мыналарқажет:
· Қанша ақша аласыз?
· Ол ақша не үшін қажет?
·  Ол ақшаны қашан, қалай қайтарасыз?
Дегенмен, бизнес-жоспарда қамтылмай қалатын мәселелер де болуы мүмкін, мысалы, көктемгі егін егу кезінде минералды тыңайтқыш түрін таңдау немесе мал бордақылау кезіндегі рационды анықтау сияқты жағдайлар.
Бизнес-жоспар құрылымы бойынша кейде бір-бірінен ажыратылуы мүмкін, бірақ мазмұны бір болуы тиіс.
Көптеген кәсіпкерлер қаржыландыру құралы ретінде, бизнес-жоспарды бірінші орынға қояды. Себебі, кәсіпкер керекті қаржыны таба алмаса, басқа қалған жұмыстарының барлығына сенімсіздік туындайды. Дегенмен, қаржы табу маңызды мәселе болғанмен, ол көп мәселенің бірі ғана.
Жалпы, бизнес-жоспардың негізгі рөлі - ақша негіздерін табу құралы деп түсінген кәсіпкерлер өздеріне қолайсыздық туғызады. Өйткені, ондай ойдан туындаған жоспар, шынайылықтан ауытқиды. Ең дұрысы, бизнес-жоспар мүмкіндігінше объективті деңгейде жазылуы керек. Ал, мектептен тыс жоғары көрсеткіштермен жазылған жоспар-несие көздері мен инвесторлары үшін алдамшы жағдай сияқты.
Бизнес-жоспарды кәсіпкердің өздері құру керек десекте, осы жұмыс барысында, бухгалтерлік, кеңесшілердің кәсіби білімін пайдаланса, сондай-ақ, осы үдеріске тікелей қатыспайтындардың да ескертпелерін есепке алса пайдалы жағы өте көп болған болар еді. Өйткені, кәсіпкердің ұсақ-түйек деп қараған мәселелерінің өзі, кәсіби мамандар көзімен кең көлемді мәселе болуы мүмкін.
Мүдделі түлғалар (инвесторлар, банктер) жобаны іске асыруға ақша жұмсаудан бұрын бизнес-жоспарды шын пейілмен оқып, зерттейді. Сондықтан, жоспар жасаушылар шынайы бағытты ұстау керек те, ал кәсіби мамандар осы үдерістің дәнекері бола алады. Сонымен бірге, мүдделі тұтынушылардан түсетін сүрақтарға нақты жауаптар дайындау керек, егер ол жауаптар бизнес жоспардың өзінде көрініп тұрса тіпті жақсы.
Егер кәсіпкер өз жұмысын жақсы талдай білсе, бизнес-жоспар жазу өте қиын шаруа емес. Дегенмен, жинақталған ақпараттарды салыстырмалы бағалау бойынша анықтауда қиындықтар кездеседі. Осындай жағдайларда да кәсібт мамандардың көмегі тиеді.
Өндіріс орындары да, сондай-ақ өндірісте жұмыс жасамайтындар да бизнес-жоспарды оқиды. Сонымен қатар, жоспарды қызығып оқитындар қаржыландыру көздері (банктер, инвесторлар) кәсіби кеңесшілер, сондай-ақ мүдделілік (қызығушылық) танытатын тұлғалар. Жалпы айтқанда, қаржыландыру көздерінің екі түрі бар:
· қарыз беретіндер
· инвесторлар
Қарыз беретіндерге коммерциялық банктер жатады. Олар негізінен несиеге ақша бөледі немесе қозғалмайтын мүліктерді кепілдікке алып қарыз (ссуда) берумен айналысады. Инвесторлардың да қаржыландыру мәселесімен айналысатыны белгілі. Дегенмен, инвесторлар мен қарыз беретіндердің бизнеске деген мүдделілігі әр түрлі.
Қарыз берушілердің қызығатыны - кәсіпкерлердің өз қарызын қайтару қабілеттілігі. Кәсіпкер үлкен табысқа жетті ме, жетпеді ме, ол қарыз берушіні қызықтырмайды, оны қызықтыратыны - тек ақшаның өз уақытында (пайызы, т.б.) қайтарылатындығы.
Инвесторлар болса, олар өздері салған инвестициялыққаражатқақайтарым ретінде ірі көлемді таза пайда алуға мүдделі.
Сондықтан, инвесторлар - үлкен көлемді таза пайда алуға мүмкіндік болған жағдайда, үлкен тәуекелге баруға дайын.
Бизнесті инвестиция есебінен қаржыландыруға қарағанда, қарыз есебінен қаржыландырудың мынадай бір артықшылығы бар, ол: инвесторларға қарағанда, қарыз берушілер қаржыландыру жөніндегі шешімді жылдам қабылдап қояды (мысалы, қарыз берушілер, бизнес-жоспармен танысқан уақыттан бастап 2-3 күн ішінде қаржыландыру туралы шешім қабылдаса, ал инвесторлар осындай шешім қабылдауға 2-3 есе уақытты көп жібереді екен.
Кәсіпкерлікті қаржыландыру бойынша айта кететін бір жайт, әсіресе, шағын кәсіпкерліктің бастапқы қаржыландыру көздері ретінде кәсіпкердің өз капиталын достарының немесе отбасы мүшелерінің қорымен толықтыру мүмкіндігі. Кей жағдайда мұндай тәсілді де қолдануға болады.
Бизнес-жоспардың қажеттілігін дәлелдейтін бірнеше аргумент:
· Бизнес-жоспар құру арқылы бизнесмен бар назарын айналысқалы отырған ісіне шоғырландыруына мүмкіндік береді, бұл жекеленген шағын аспектілерге көңіл аудармауға жағдай жасайды. «Бизнес әлеміне ұшпас» бұрын, кәсіпкер өз бизнесіне әсер ететін барлық маңызды шарттарды көзден таса қалдырып алмас үшін, болашақтағы іс-әрекеттің қоршаған ортамен үйлестіріп қарастыруы керек.
· Бизнес-жоспар жаңа кәсіпкерлік идеяны нақты бағалауға көмектеседі. Егер бизнес жоспар жақсы құрылса, ол идеяның жүзеге асырылуына негіз болады.
· Бизнес-жоспар істі жүргізуге көмектесетін құрал болып табылады. Кәсіпорынды жоспарсыз басқару машинаны құралсыз жөңдеумен тең. Жоспардың болмағанынан болғаны жақсы.
· Бизнес-жоспар фирманың бизнес-идеяларын фирмадан тыс тұлғаларға жеткіздіреді, бұл қаржыландыру көздерін тарту немесе бірлескен кәсіпорын құру үшін қажет.
Инвесторлар, банкирлер, потенциалдық серіктестер келесі деректерді анықтап алғысы келеді:
· Сізге қанша ақша қажет?
· Ол сізге қашан қажет болады?
· Қаражат сізге не үшін қажет?
· Оны сіз қайтара аласыз ба және қашан қайтарып бере аласыз?
Сіздің жоспарыңыз осы сұрақтарға жауап бере алуы керек.
Бизнес-жоспар құру арқылы жүзеге асырылатын істер жоспарсыз жүзеге асырылған әрекеттерге қарағандатабысқа әкеледі. Өйткені бизнес-жоспар басты мақсатқа зерсалуды, соған қол жеткізу үшін қажетті міндеттерге басты назардышоғырландыруға мүмкіндік береді.
Кәсіпкер – өз ісін құрып, тәуекел етуге және эксперимент жасауға дайын, өз өмірін өзгерткісі келетін және көп әрі қажырлы еңбек ететін адам.
Кәсіпкер деп кем дегенде бірнеше коммерциялық операцияны жүзеге асыруда табысқа жеткен; өз ісінің орындалуына жеке өзі қатысатын; өз ісінің нәтижесіне материалдық жауапкершілікті мойнына алатын; істің даму бағытын таңдау кезінде шешім қабылдау құқығына ие болатын; өз ісінен алынатын пайданы бөлу құқығы бар адамды айтамыз.
Осы нышандардың болуы кәсіпкерлік мәртебесіне қатыстылығы үшін қажет, бірақ өздеріңіз білетіндей, кепілді түрде табысқа ие болу жеткіліксіз. Бастамашыл кәсіпкерлердің басты назарында оның психологиялық дайындығы мен іс-әрекет етуге дайындығы болуы тиіс.
Ол үшін адам: отбасын өзгерістер қажет екендігіне сендіру; тұтынушыға сіздің тауарыңыз (қызметіңіз) қажет екендігін түсіндіру; өзіңіздің тәуекелге, өзгерістерге және еңбекке дайын екеніңізді сендіру мүмкіндігіне ие болу керек.
Кәсіпкердің дұрыс философиясын қалыптастыра алатын басты қасиеттерінің бірі – оның өзіне деген және күшіне деген сенімділігі.
Адамның сенімділігі оның жүріс-тұрысынан байқалады, себебі ол:
· өз ойын өзгелерге жеткізе біледі;
· өз сезімі мен әсершілдігін байқата біледі;
· өзінің жеке пікірі бар;
· өзгелерге өзгеше пікірді ұстану құқығын ұсынады;
· белсенді және бастамашыл;
· өз мақсаттарына жетуде табандылық байқатады;
· өз бетінше шешім қабылдай алады.
Егер кейбір қасиеттердің бойыңызда жоқ екендігін немесе толықтыру қажеттігін сезінсеңіз, онда асығыс шешім қабылдамаңыз. Алдымен, бизнеске және өміріңізді өзгертуге не кедергі екенін түсініп алу керек.
Біздің күнделікті өмір сүру тәсіліміз қандай себептерге байланысты? Біздің қаржылық жағдайымызға ма немесе өмірге деген көзқарасымызға ма? Қалыптасқан тәртіпті өзгертудің жалғыз жолы – адамның өзінің көзқарасынөзгерту.
Өзгерістерге әкелетін екі себеп бар:біріншісі – шабыт;екіншісі – күйзеліс.
Өзгерістер үнемі болып жатады, бірақ қандай себептен өзгеруімізді таңдаймыз. Адамның жеке философиясы қалай қалыптасады? Басында оған айналамыздағы (ата-аналарымыз, бауырларымыз, қарындастарымыз...) адамдар әсер етеді, кейін оған балабақша, мектеп, достар, институт және т.с.с. әсер етеді. Біздің «жеке қолданатын бағдарламамыз» дұрыс ақпаратпен камтылған болса ғана дұрыс шешім қабылдай аламыз. Керісінше болса, шындық пен өтіріктің айырмашылығына жете алмай қаламыз да көп қателікке жол беріп, бұрыс шешімдердің нәтижелерімен күресуімізге тура келеді.
Жеке философияның қалыптасуы үшін «комфорт аймағы» секілді ұғымды түсінуіміз қажет. Комфорт аймағы дегеніміз не? Ол қажет пе? Ол жақсы ма, әлде жаман ба? 
Барлығы да адамның мүмкіншілік шегіне байланысты. 
«Комфорт аймағы»әдемі естілгенімен,бірақ егер адам өз комфорт аймағынаншыға алмаса, оның өз өмірін өзгертуге және жақсартуға құлшынысы жоғалады. Ол өзінің ішкі шектеулерін жеңіп, «комфорт аймағы» шекарасынан шығып үйренбесе, осы жағдай жалғаса береді.
«Комфорт аймағы» дегеніміз – адамның шектелген өмірлік шекарасы, сонымен қатар үйреншікті өмір сүру ұстанымы.
[bookmark: page12]«Комфорт аймағында» өмір сүретін адамда өз-өзін жетілдіруге, өз мүмкіншілігін, білімі мен дағдыларын пайдалана отырып, белсенді іс-қимылдар жасауға құлшынысы болмайды. Бұл өз кезегінде, адам санасының дамымай регрессияға ұшырауына әкеліп соғады. Әрдайым күйзелісті жағдайда болу да жаман. «Комфорт аймағында» біз күш жинаймыз, бірақ біз «комфорт аймағынан» шыққанда ғана дами аламыз.
Өз ісімізді бастауға не кедергі? Қаржы тапшылығы, жеке қорқыныштар, мотивацияның төмендігі. Қорқыныштарды жою үшін белгісіз нәрселерді белгіліге айналдыру керек. Бизнеске қатысты қорқыныштарды жою үшін ұсыныстар:
· Өзіңізге ұнайтын бизнесті таңдаңыз;
· Білімді болыңыз;
· Сізді шабыттандыратын адамдармен араласыңыз;
· Тайм-менеджмент құралдарын қолданыңыз;
· Бизнес-жоспарыңызды жасаңыз;
· Табысты болуға сеніңіз!
Әрине, кәсіпкердің әмбебап бейнесі болмайды. Қашан да жеңіске алып келетін немесе түбінде сәтсіздікпен аяқталатын стратегиялар болмайды.
Психологтердің ойынша, табысты кәсіпкерлердің көпшілігінің мінезінде, темпераментінде, шыққан тегінде, адамның өсіп-жетілген жағдайында, сана түрткісінің ерекшеліктерінде ортақ бір дүние бар. Түрлі психологиялық мектептер адамның өз ісін ұйымдастыруға деген қабілетін зерттеген.
Мысалы, темперамент адамның энергетикалық мүмкіндіктерін қалыптастыратын мінездің физиологиялық негізі ретінде: холерик идеяға жылдам құмартуы мүмкін, бірақ істі соңына жеткізбейді, ал меланхоликтің еңбекке қабілеттілігі төмен болғандықтан, жетістікке жетуге деген мүмкіндігі аз. Көптеген психологтердің пікірінше, стандарттан тыс шығармашылық ойлау, шешендік, математикалық қабілеттер жақсы қызмет етеді.
Психологтер сіздің кәсіпкерлік қабілетіңізге әсерін тигізетін тағы бір маңызды фактор қоршаған ортаңыз деп санайды, яғни өмір мән-жайының сонау басынан бастап бүгінгі сәтке дейін тұлғаны қалыптастыру. Мысалы, зерттеулердің бірі еркін мамандыққа ие, фриланспен айналысқан ата-аналардың балалары табысты бизнес құрғанын көрсеткен. Психологтер бизнесмендердің шынайы өмірдегі жүріс-тұрысын: барлық жаңалыққа деген алғырлық, сынға ашықтық, ойлау және мақсатқа лайық әрекет етуін зерттеген.
Бизнес-ойлау мен балық аулаушыны не байланыстыратынын білейік. Жақсы балықшы бар және жаман балық аулаушы бар. Жақсы балықшы балық ауламай тұрып не істейді? Теңіздің өзін және теңізде құстар көп ұшқан жерде балық болатындықтан, құстардың ұшып келу мен ұшып кету кезеңін зерттейді; Жергілікті балықшылардан сол жерде қандай балықтар бар екенін сұрап біледі; Сол теңізде кездесетін балыққа арналған қармақ пен балықтың тамағын алдын ала дайындайды; Жақсы балықшы күте біледі. Ол қармақпен бір сағат, екі сағат, күні бойы отырады, бәрібір өзінің балығын аулайды.
[bookmark: page13]Жаман балықшы не істейді? Ол, керісінше, шыдамсыз болып, тіпті балық ауламай кетіп қалуы да мүмкін. Мінеки, бизнесте де жақсы балықшы секілді шыдамдылық, біліктілік пен дағды қажет.
Бизнес жоспардың қазіргі нарығы бизнес жоспар нысандарымен, бизнес жоспар келісім шарт үлгілермен және бизнес жоспар операцияларды реттейтін заңды нормалардың алуан түрлілігімен сипатталады.



Кәсіпкер белгілі бір кезеңдегі қызметтің нақты нәтижелерін бағалай алатын құрал болып табылады




Болашақта бизнесті жүргізу тұжырымдамасын жасап шығару үшін  қолданылуы мүмкін




Қаржылық ресурстарды иемдену құралы болып табылады




Кәсіпорын стратегиясын жүзеге асыру құралы ретінде сипатталады












